
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συγκρότηση και σύσταση Μόνιμης Ειδικής Επιστημονι¬ 
κής Επιτροπής του ΟΑΣΠ για εκτίμηση του Σεισμι¬ 
κού Κινδύνου και της Σεισμικής Διακινδύνευσης.... 1 

Υλοποίηση προγράμματος επιδοτούμενου παραθερι- 

σμού του Ταμείου Νομικών, έτους 2003. 2 

Επέκταση και τροποποίηση επιδόματος Τετραπλη- 
γίας- Παραπληγίας (Ν. 2646/98, άρθρο 22, παρ. 1 
και 5), σε ασφαλισμένους του Δημοσίου και ανα¬ 
σφαλίστους. 3 


ΑΠΟΦΑΣΕΙ Σ 

Αριθ. Δ16γ/459/5/550/Γ (1) 

Συγκρότηση και σύσταση Μόνιμης Ειδικής Επιστημονι¬ 
κής Επιτροπής του ΟΑΣΠ για εκτίμηση του Σεισμικού 
Κινδύνου και της Σεισμικής Διακινδύνευσης. 

Η ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 5 του Ν. 1349/83 «Σύσταση- 
Οργανισμού Αντισεισμικού Σχεδιασμού και Προστασίας 
ΟΑΣΠ και άλλες διατάξεις» (ΦΕΚ 52/τ.Α'/25.4.83). 

2. Τις διατάξεις του Κεφαλαίου Β' του Ν. 2690/99 (άρ¬ 
θρα 13 και 14) «Κύρωση του Κώδικα Διοικητικής Διαδικα¬ 
σίας και άλλες διατάξεις» (ΦΕΚ45/τ.Α'/9.3.99). 

3. Τις διατάξεις του άρθρου 3 του Ν. 1256/82 «Για την 
πολυθεσία την πολυαπασχόληση κλπ.» όπως ισχύουν. 

4. Τις διατάξεις του νέου άρθρου 29Α του Ν. 1558/85 
«Κυβέρνηση και Κυβερνητικά Όργανα» που προστέθηκε 
στον παραπάνω Νόμο με τις διατάξεις του άρθρου 27 του 
Ν. 8081/92 όπως αντικαταστάθηκε με το άρθρο 1 παρ. 2α 
του Ν. 2469/97 και το γεγονός ότι από τις διατάξεις της 
απόφασης αυτής, σ’ αυτό το στάδιο δεν προκαλείται δα¬ 
πάνη σε βάρος των πιστώσεων του Κρατικού Προϋπολο¬ 
γισμού, ούτε του προϋπολογισμού του ΟΑΣΠ. 

5. Το 2216/15.11.2002 έγγραφο του ΟΑΣΠ καθώς και 
την 106/5.11.2002 απόφαση του Δ.Στου ΟΑΣΠ. 


6. Το γεγονός ότι με τις διατάξεις του άρθρου 30 του 
Ν. 3013/2002 καταργήθηκε η Ιδμελής Εθνική Επιστημο¬ 
νική Επιστροπή για θέματα πρόγνωσης σεισμών, σεισμι¬ 
κού κινδύνου και αντισεισμικής προστασίας της χώρας. 

7. Την Υ6/31.10.2002 κοινή απόφαση του Πρωθυπουρ¬ 
γού και της Υπουργού ΠΕΧΩΔΕ «Ανάθεση αρμοδιοτήτων 
Υπουργού ΠΕΧΩΔΕ στους Υφυπουργούς ΠΕΧΩΔΕ» (ΦΕΚ 
1484/τ.Β'), αποφασίζουμε: 

Συγκροτούμε Μόνιμη Ειδική Επιστημονική Επιτροπή 
στον Οργανισμό Αντισεισμικού Σχεδιασμού και Προστα¬ 
σίας (ΟΑΣΠ) για την εκτίμηση του Σεισμικού Κινδύνου και 
της Σεισμικής Διακινδύνευσης αποτελούμενη από τους: 

α) Γκαζέτα Γεώργιο, Πολ. Μηχ/κό, Καθηγητή Εθν. Με- 
τσοβίου Πολυτεχνείου. 

β) Καραμπίνη Αθανάσιο, Πολ. Μηχ/κό, Καθηγητή 
Παν/μίου Θράκης. 

γ) Κυρατζή Αναστασία, Καθηγήτρια Σεισμολογίας 
Παν/μίου Θεσ/νίκης. 

δ) Μακρόπουλο Κων/νο, Καθηγητή Σεισμολογίας 
Παν/μίου Αθήνας. 

ε) Μουντράκη Δημοσθένη, Καθηγητή Τεχν. Γεωλογίας 
Παν/μίου Θεσ/κης. 

στ) Καρύδη Παναγιώτη, Πολ. Μηχ. Καθηγητή Ε.Μ.Π. 

ζ) Σταυρακάκη Γεώργιο, Δρ. Σεισμολόγο, Δ/ντή Γεωδυ¬ 
ναμικού Ινστιτούτου ΕΑΑ. 

η) Τάσιο Θεοδόσιο, Πολ. Μηχ/κό, Ομότ. Καθηγητή Εθν. 
Μετσ. Πολυτεχνείου. 

θ) Τσελέντη Γεράσιμο, Καθηγητή Σεισμολογίας Παν/μί¬ 
ου Πάτρας. 

ι) Φαρδή Μιχαήλ, Πολ. Μηχ/κό, Καθηγητή Παν/μίου Πά¬ 
τρας. 

ια) Λάγιο Ευάγγελο, Καθηγητή Γεωφυσικής Παν/μίου 
Αθηνών. 

ιβ) Γαλανόπουλο Δημήτριο, Δρ. Σεισμολόγο ως εκπρό¬ 
σωπο της Γ.Γ.Π.Π., με αναπληρωτή του τον Καμπούρη 
Πέτρο. 

ιγ) Παπαζάχο Βασίλειο ομότιμο Καθηγητή Σεισμολο¬ 
γίας Α.Π.Θ. 

- Πρόεδρος της Επιτροπής ορίζεται ο Σταυρακάκης 
Γεώργιος, με αναπληρωτή του τον Γκαζέτα Γεώργιο. 

- Η Επιτροπή είναι συμβουλευτικού χαρακτήρα με αντι¬ 
κείμενο την γνωμοδότηση επί θεμάτων σχετικών με την 
Εκτίμηση του Σεισμικού Κίνδυνου και Σεισμικής Διακινδύ- 
νευσης σε περιπτώσεις ύπαρξης προσεισμικών πληρο- 

φοριών ή προγνώσεων ή σε περιπτώσεις σεισμικών εξάρ¬ 
σεων ή κατά τη διάρκεια μετασεισμικής περιόδου. 

Η θητεία των μελών της Επιτροπής είναι διετής, αρχο- 
μένη από την ημερομηνία δημοσίευσης της παρούσας 
απόφασης στην Εφημερίδα της Κυβερνήσεως, με δυνα¬ 
τότητα παράτασης για ένα ακόμα χρόνο εφόσον δεν εκ- 
δοθεί νέα σχετική απόφαση. 

- Η σύγκληση της Επιτροπής και ο καθορισμός των θε¬ 
μάτων που θα εξετάζει θα γίνεται από τον Πρόεδρο του 
Δ.Σ του ΟΑΣΠ ή από τους νομίμους αναπληρωτές του. Η 
Επιτροπή θα λειτουργεί βάσει εσωτερικού κανονισμού 
λειτουργίας που θα προταθεί από την ίδια και θα εγκριθεί 
από το Δ.Σ του ΟΑΣΠ. Η Επιτροπή διευθύνεται από τον 
Πρόεδρο της (και σε περίπτωση κωλύματος αυτού από 
τον αναπληρωτή του) ο οποίος έχει και την ευθύνη της τή¬ 
ρησης του κανονισμού εσωτερικής λειτουργίας της κα¬ 
θώς καιτης διατύπωσης των πορισμάτων προς τον ΟΑΣΠ. 

- Γραμματέας της Επιτροπής ορίζεται η υπάλληλος του 
ΟΑΣΠ Ασημίνα Κούρου του κλάδου ΠΕ Γεωλόγων με Γ' 
βαθμό, με αναπληρώτριατην υπάλληλο του ΟΑΣΠ Χρύσα 
Γκουντρομίχου του κλάδου ΠΕ Γεωλόγων με Δ' βαθμό. 

Η ισχύος της παρούσης αρχίζει από την δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Δεκεμβρίου 2002 

Ο ΥΦΥΠΟΥΡΓΟΣ 

ΙΩΑΝΝΗΣ ΤΣΑΚΛΙΔΗΣ 

-♦- 

Αριθ. Φ.41/1051 (2) 

Υλοποίηση προγράμματος επιδοτούμενου παραθερι- 
σμού του Ταμείου Νομικών, έτους 2003. 

Ο ΥΦΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 3 του Ν.Δ. 4114/1960 (Α' 
164), όπως συμπληρώθηκαν με τις διατάξεις του 225/95 
Π.Δ/τος (ΑΊ30). 

2. Τις διατάξεις του Ν. 1558/1985 (Α' 137) «Κυβέρνηση 
και Κυβερνητικά Όργανα». 

3. Το Π.Δ/γμα 372/95 (Α' 201) «Μεταφορά της Γενικής 
Γραμματείας Κοινωνικών Ασφαλίσεων από το Υπουργείο 
Υγείας, Πρόνοιας και Κοινωνικών Ασφαλίσεων στο 
Υπουργείο Εργασίας». 

4. Το Π.Δ/γμα213/92 (Α' 102) «Οργανισμόςτης Γενικής 
Γ ραμματείας Κοινωνικών Ασφαλίσεων. 

5. Την 80088/31.10.01 (Β' 1485) κοινή απόφαση του 
Πρωθυπουργού και του Υπουργού Εργασίας και Κοινωνι¬ 
κών Ασφαλίσεων «Ανάθεση αρμοδιοτήτων στους Υφυ¬ 
πουργούς Εργασίας και Κοινωνικών Ασφαλίσεων». 

6. Τη γνώμη του Δ.Σ. του Ταμείου Νομικών που διατυ¬ 
πώθηκε στην αρ. 4049/9.10.02 συνεδρίασή του. 

7. Τις διατάξεις του άρθρου 27 του Ν. 2081/1992 (Α' 
154), όπως αντικαταστάθηκε με το άρθρο 1 του Ν. 
2469/1997 (Α' 38), βάσει των οποίων γίνεται γνωστό ότι, 
από την απόφαση αυτή δενπροκαλείται δαπάνη σε βάρος 
του Κρατικού Προϋπολογισμού, αλλά σε βάρος του Προ¬ 
ϋπολογισμού του Ταμείου Νομικών ύψους 354.349,80€ 
(τριακοσίων πενήντα τεσσάρων χιλιάδων τριακοσίων σα¬ 
ράντα εννιά Ευρώ και ογδόντα λεπτών) η οποία θα καλυ¬ 


φθεί από την εγγεγραμμένη πίστωση με Κ.Α 2639 του 
Προϋπολογισμού του Ταμείου. 

Άρθρο 1 

1. Ο αριθμός των συνταξιούχων του Ταμείου Νομικών, 
που εντάσσονται στο Πρόγραμμα του επιδοτούμενου πα- 
ραθερισμού του έτους 2003 καθορίζεται, κατ’ ανώτατο 
όριο, στους 1500 (χίλιους πεντακόσιους). 

2. Η ανώτατη, κατ’ άτομο, δαπάνη φιλοξενίας, της οποίας 
το Ταμείο Νομικών θα καταβάλει το 80%, καθορίζεται στα 
40,23 € (σαράντα Ευρώ και είκοσι τρία λεπτά) ημερησίως, 
για τον μόνο συνταξιούχο που θα χρησιμοποιήσει μονόκλινο 
δωμάτιο ξενοδοχείου, και στα 34,61 € (τριάντατέσσερα Ευ¬ 
ρώ και εξήντα ένα λεπτά) ημερησίως, για το ζεύγος συντα¬ 
ξιούχων που θα χρησιμοποιήσει δίκλινο δωμάτιο. 

3. Η δαπάνη για το αντίτιμο των εισιτηρίων μετάβασης 
και επιστροφής από τους τόπους παραθερισμού, που θα 
καταβληθεί απευθείας στους δικαιούχους, καθορίζεται 
στοσταθερόποσότων64,71 € (εξήντα τέσσερα ευρώ και 
εβδομήντα ένα λεπτά). 

Άρθρο 2 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Δεκεμβρίου 2002 

Ο ΥΦΥΠΟΥΡΓΟΣ 

ΡΟΒΕΡΤΟΣ ΣΠΥΡΟΠΟΥΛΟΣ 
-♦- 

Αριθ. Π3α/Φ.27/Γ.Π. οικ. 124095 (3) 

Επέκταση και τροποποίηση επιδόματος Τετραπληγίας- 
Παραπληγίας (Ν. 2646/98, άρθρο 22, παρ. 1 και 5), σε 
ασφαλισμένους του Δημοσίου και ανασφαλίστους. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Το Ν.Δ. 4017/59 «Περί κυρώσεως της Ευρωπαϊκής 
Συμβάσεως περί κοινωνικής και ιατρικής αντιλήψεως» 
(ΦΕΚ 246, τ.Α, 1959). 

2. Τον Ν. 1284/82 άρθρο 3, παρ. 1 «Ρύθμιση ορισμένων 
μισθολογικών, φορολογικών, δασμολογικών και δημοσιο- 
λογιστικών θεμάτων» (ΦΕΚ 114, τ.Α', 1982). 

3. Τον Ν. 2084/92 άρθρο 21, παρ. 4 «Αναμόρφωση της 
Κοινωνικής Ασφάλισης και άλλες διατάξεις» (ΦΕΚ 165, 
τ.Α', 1992). 

4. Τον Ν. 2430/96, άρθρο 4 «Καθιέρωση της 3ης Δεκεμ¬ 
βρίου ως Ημέρας Ατόμων με Ειδικές Ανάγκες. Θέσπιση 
του θεσμού της Κάρτας Αναπηρίας και άλλες διατάξεις» 
(ΦΕΚ 156, τ.Α', 1996). 

5. Τον Ν. 2556/97, άρθρο 23 «Μέτρα κατά της εισφορο- 
διαφυγής, διασφάλιση εσόδων ΙΚΑ και άλλα θέματα» 
(ΦΕΚ 270, τ.Α', 1997). 

6. Τον Ν. 2646/98 άρθρο 22, παρ. 1 και 5 «Ανάπτυξη του 
Εθνικού Συστήματος Κοινωνικής Φροντίδας και άλλες 
διατάξεις» (ΦΕΚ 236, τ.Α', 1998). 

7. Τον Ν. 2672/98 «Οικονομικοί πόροι της Νομαρχιακής 
Αυτοδιοίκησης και άλλες διατάξεις» (ΦΕΚ290, τ.Α', 1998). 

8. Τον Ν. 2683/99 «Κύρωση του Κώδικα Κατάστασης Δη¬ 
μοσίων Πολιτικών Διοικητικών Υπαλλήλων και Υπαλλήλων 
ΝΠΔΔ και άλλες διατάξεις» (ΦΕΚ 19, τ.Α', 1999). 

9. Τον Ν. 2690/99 άρθρο 3, παρ. 5 «Κύρωση του Κώδικα 
Διοικητικής Διαδικασίας και άλλες διατάξεις»(ΦΕΚ 45, 
τ.Α, 1999). 

10. Το Π.Δ/γμα 210/98 «Καθορισμός κατά ενιαίο τρόπο 
της διαδικασίας πιστοποίησης της αναπηρίας για τη χο¬ 
ρήγηση Κάρτας Αναπηρίας» (ΦΕΚ 169, τ.Α', 1998). 

11. Το Π.Δ/γμα 95/2000 «Οργανισμός του Υπουργείου 
Υγείας-Πρόνοιας» (ΦΕΚ 76, τ.Α', 2000). 

12. Την 115750/3006/1981 «Περί εγκρίσεως εφαρμογής 
προγράμματος οικονομικής ενισχύσεως ανασφαλίστων 
τετραπληγικών και παραπληγικών αναπήρων» κοινή 
υπουργική απόφαση (ΦΕΚ572,τ.Β', 1981) 

13. Την Γ4/Φ29/οικ.1931 «Τροποποίηση και επέκταση 
της 115750/3006/10.9.81 κοινής υπουργικής αποφάσεως 
και έγκριση εφαρμογής προγράμματος εξωϊδρυματικής 
οικονομικής ενισχύσεως ανασφαλίστων ακρωτηριασμέ¬ 
νων» κοινή υπουργική απόφαση (ΦΕΚ 724, τ.Β', 1982). 

14. Την Γ4α/Φ29/1499 «Τροποποίηση των 115750/3006/ 
10.9.81 και Γ4/Φ29/οικ.1931/28.7.82 κοινών αποφάσεων 
που αφορούν την εφαρμογή προγράμματος οικονομικής 
ενίσχυσηςτετραπληγικών-παραπληγικών και ακρωτηρια¬ 
σμένων» κοινή υπουργική απόφαση (ΦΕΚ366, τ.Β', 1983). 

15. Την 61384/1638 «Καθορισμός μηνιαίας κοινωνικής 
εξωϊδρυματικής παροχής στους πάσχοντες από τετρα- 
πληγία ή παραπληγία ασφαλισμένους του Δημοσίου» κοι¬ 
νή υπουργική απόφαση (ΦΕΚ324, τ.Β', 1983). 

16. Την 59015/1578 «Συμπλήρωση της 61384/1638/ 
19.5.83 κοινής απόφασης Υπουργών Εθνικής Άμυνας, 
Εσωτερικών, Υγείας και Πρόνοιας, Δικαιοσύνης, Οικονο¬ 
μικών και Δημόσιας Τάξης» κοινή υπουργική απόφαση 
(ΦΕΚ 460, τ.Β', 1984). 

17. Την Φ221/οικ.975 «Τροποποίηση και συμπλήρωση 
των 115750/3006/10.9.81, Γ4/Φ29/οικ. 1931/28.7.82, 
Γ4α/Φ29/1499/6.6.83 και Γ4α/Φ221/οικ.668/27.3.84 κοι¬ 
νών υπουργικών αποφάσεων» κοινή υπουργική απόφαση 
(ΦΕΚ 253, τ.Β', 1985). 

18. Την Ζ4α/Φ227/οικ.1587 «Τροποποίηση της 
61384/1638/19.5.83 κοινής υπουργικής απόφασης» κοινή 
υπουργική απόφαση (ΦΕΚ504, τ.Β', 1987). 

19. Την Γ4α/Φ227/104 «Τροποποίηση της 61384/1638/ 
19.5.83 κοινή υπουργική απόφαση, περί οικονομικής ενί¬ 
σχυσης Παραπληγικών-Τετραπληγικών Ασφαλισμένων του 
Δημοσίου» κοινή υπουργική απόφαση (ΦΕΚ236,τ.Β', 1990). 

20. Την Π4α/Φ.οικ.4184 «Χορήγηση επιδόματος παρα- 
πληγικού-τετραπληγικού σε υπαλλήλους ΝΠΔΔ» κοινή 
υπουργική απόφαση (ΦΕΚ692, τ.Β', 1993). 

21. Την Π4α/Φ227/οικ.4503 «Αύξηση εξωϊδρυματικού 
επιδόματος στους ασφαλισμένους παραπληγικούς-τε- 
τραπληγικούς ασφαλισμένους του Δημοσίου» κοινή 
υπουργική απόφαση (ΦΕΚ 750, τ.Β', 1993). 

22. Την Π4α/Φ221/ οικ. 4185 «Αύξηση εξωϊδρυματικού 
επιδόματος ανασφαλίστων παραπληγικών-τετραπληγι- 
κών» κοινή υπουργική απόφαση (ΦΕΚ 751, τ.Β', 1993). 

23. Την Γ4γ/Φ80/οικ.314 «Υιοθέτηση του Κανονισμού 
Εκτίμησης Βαθμού Αναπηρίας (αρ. υπ. απ. Φ21/2361/ΦΕΚ 
819 Β'/1993), και του Π ,Δ/τος 1285/81 (ΦΕΚ 314 Ά) για τον 
προσδιορισμό των κριτηρίων πιστοποίησης της Αναπη¬ 
ρίας για την χορήγηση Κάρτας Αναπηρίας, όπωςπροβλέ- 
πεται από το Π.Δ/γμα 210/98 (ΦΕΚ 169 Ά)» κοινή υπουρ¬ 
γική απόφαση (ΦΕΚ 63, τ.Β', 1999). 

24. Την Π3α/Φ80/οικ.907 «Ρύθμιση διαδικασιών χορή¬ 
γησης κάρτας αναπηρίας (Κ.Α) στα άτομα με ειδικές ανά¬ 
γκες, σύμφωνα με το Π.Δ. 210/1998, ΦΕΚ 169, τ.Α'. Προ¬ 


καταρκτική εφαρμογή στην Ν.Α. Λαρίσης» κοινή υπουργι¬ 
κή απόφαση (ΦΕΚ284, τ.Β', 2001). 

25. Την 3418/8.7.02 «Ανάθεση αρμοδιοτήτων στους 
Υφυπουργούς Υγείας και Πρόνοιας Έκτορα Νασιώκα, Ελ¬ 
πίδα Τσουρή και Δημήτριο Θάνο» κοινή υπουργική από¬ 
φαση (ΦΕΚ861, τ.Β', 9.7.02). 

26. Την 1100383/1330/Α0006 «Καθορισμός αρμοδιοτή¬ 
των των Υφυπουργών Οικονομικών» κοινή υπουργική 
απόφαση (ΦΕΚ 1485, τ.Β',2001). 

27. Την 3626/16.11.1992 Απόφαση του Συμβουλίου της 
Επικράτειας - Τμήμα Α'. 

28. Την 7 Απόφαση της 110ης Ολομέλειας του Κεντρι¬ 
κού Συμβουλίου Υγείας (ΚΕΣΥ), 10.11.1994. 

29. Το Φ9/708 - 2.6.1995 έγγραφο της Γενικής Γραμμα¬ 
τείας Κοινωνικών Ασφαλίσεων. 

30. Το Π3α/Φ18,32,37/οικ.624/13.2.2001 έγγραφο της 
Δ/νσης Προστασίας ΑΜΕΑτου Υπουργείου Υγείας-Πρό- 
νοιας σχετικά με τον καθορισμό του επιδόματος παρα¬ 
πληγικών - τετραπληγικών σύμφωνα με τους πίνακες της 
Εθνικής Γενικής Συλλογικής Σύμβασης Εργασίας. 

31. Το γεγονός ότι απάτην εφαρμογή της παρούσας Κοι¬ 
νής Υπουργικής Απόφασης για επόμενα έτη θα προκύψει 
επιπλέον δαπάνη ως ακολούθως, 2003: 8.460.000 ΕΥΡΩ, 
2004: 9.000.000 ΕΥΡΩ, 2005: 9.540.000 ΕΥΡΩ, 2006: 
6.720.000 ΕΥΡΩ, 2007: 7.080.000. Η δαπάνη αυτή θα κα¬ 
λυφθεί από πιστώσεις που εγγράφονται στους προϋπολο¬ 
γισμούς των περιφερειών της χώρας, αποφασίζουν: 

Άρθρο 1 

1. Την αντικατάσταση και τροποποίηση των διατάξεων 
των κοινών υπουργικών αποφάσεων (ΚΥΑ) που καθιερώ¬ 
νουν και ρυθμίζουν τα προγράμματα οικονομικής ενίσχυ¬ 
σης που αφορούν: α) τους τετραπληγικούς-παραπληγι- 
κούς ανασφαλίστους(απ’ την 115750/3006-ΦΕΚ 572, τ.Β', 
16/9/1981, κοινή υπουργική απόφαση τα άρθρα 1,2, 3,4, 
5, 6, 7 (παρ. 11 εδ. γ), 8 και 9, και απ’ την Γ4α/Φ29/1499/ 
1983-ΦΕΚ366,τ.Β' (εδ.ατηςπαρ. 1 και παρ.2) καιβ)τους 
τετραπληγικούς-παραπληγικούςτου Δημοσίου (η 61384/ 
1638/ΦΕΚ 324, τ.Β', 1983 (εκτός της παρ. 6), και των πα¬ 
ραγράφων 3, 4, 5, 6 της 59015/1578/1984-ΦΕΚ 460, τ.Β') 
όπως αυτή αναφέρεται στα άρθρα που ακολουθούν. 

2. Την επέκταση των ανωτέρω προγραμμάτων οικονο¬ 
μικής ενίσχυσης-όπως αυτά αντικαταστάθηκαν και τρο¬ 
ποποιήθηκαν μεταγενέστερα αλλά και με την παρούσα 
κοινή υπουργική απόφαση-στις κατηγορίες δικαιούχων 
όπως αυτές προβλέπονται από την παρ. 5 του άρθρου 22 
του Ν. 2646/98 (ΦΕΚ 236, τ.Α'). 

3. Το πρόγραμμα των ανασφαλίστων ακρωτηριασμέ¬ 
νων όπως αυτό ρυθμίζεται με την Γ4/Φ29/οικ.1931/1982 
(ΦΕΚ 724, τ.Β'), όσον αφορά το ύψος της οικονομικής ενί¬ 
σχυσης, τις προϋποθέσεις χορήγησης, τα απαιτούμενα 
δικαιολογητικά για την έκδοση της αναγνωριστικής απο¬ 
φάσεως, την τήρηση μητρώου, τον τρόπο πληρωμής και 
την αναθεώρηση του δικαιώματος, καθώς και κάθε άλλη 
λεπτομέρεια να καθορίζεται απ’τις διατάξεις της παρού¬ 
σας κοινή υπουργική απόφαση όπως αυτή αντικατέστησε 
και τροποποίησε την 115750/3006/1981 (ΦΕΚ 572, τ.Β'). 

Άρθρο 2 
ΔΙΚΑΙΟΥΧΟΙ 

Δικαιούχοι οικονομικής ενίσχυσης είναι: 

1. α) Τετραπληγικοί-Παραπληγικοί εφόσον έχουνποσο- 
στό αναπηρίας 67% και άνω. 

β) Άτομα που πάσχουν από ασθένειες που έχουν επι¬ 
φέρει αναπηρία του ίδιου βαθμού - 67% και άνω - και της 
ίδιας μορφής - τετραπληγία, παραπληγία - λόγω μη ανα¬ 
στρέψιμης βλάβηςτου νωτιαίου μυελού ή των ριζών ή των 
νεύρων ή των μυών (Ν. 2646/98 άρθρο 22, παρ. 5). 

2. α) Ανασφάλιστοι τετραπληγικοί - παραπληγικοί (ανε¬ 
ξαρτήτως ανικανότητας εργασίας) και ανασφάλιστοι 
υπερήλικες του Ο.Γ.Α. 

β) Δημόσιοι υπάλληλοι, δικαστικοί λειτουργοί, στρατιω¬ 
τικοί, όργανα Σωμάτων Ασφαλείας, υπάλληλοι Οργανι¬ 
σμών Τοπικής Αυτοδιοίκησης (ΟΤΑ), υπάλληλοι των 
ΝΠΔΔ (εφόσον είναι ασφαλισμένοι Δημοσίου), εν ενερ- 
γεία και συνταξιούχοι καθώς και τα μέλη των οικογενειών 
των ανωτέρω κατηγοριών. Ως μέλη της οικογένειας των 
υπαλλήλων και συνταξιούχων θεωρούνται η σύζυγος ή ο 
σύζυγος και τα τέκνα αυτών (οικογένεια σε στενή έννοια), 
όπως ορίζεται απ’ την παρ. 7 της 59015/1578/1984 (ΦΕΚ 
460,τ.Β'). 

γ) Ασφαλισμένοι του Τ.Α.Κ.Ε. σύμφωνα με την παρ. 4 
του άρθρου 21 του Ν. 2084/1992 (ΦΕΚ 165, τ.Ά). 

δ) Δικαιούχοι συντάξεως «αναπήρων και θυμάτων πο¬ 
λέμου» και τα μέλη των οικογενειών τους. 

ε) Οι δικαιούχοι όπως αυτοί αναφέρονται στο εδάφιο β' 
της παρ. 1 του παρόντος άρθρου που κρίθηκαν από τους 
οικείους ασφαλιστικούς φορείς μη δικαιούχοι της εξωϊ- 
δρυματικής οικονομικής ενίσχυσης γιατί δεν είχαν τις 
ασφαλιστικές προϋποθέσεις που προβλέπουν οι οικείες 
διατάξεις του ασφαλιστικού τους οργανισμού. 

στ) Δικαιούχοι συντάξεως του Δημοσίου από μεταβίβα¬ 
ση (59015/1578/1984 (ΦΕΚ 460, τ.Β'). 

ζ) Κύπριοι υπήκοοι Ελληνικής καταγωγής εφόσον κα¬ 
τοικούν μόνιμα στην Ελλάδα. 

η) Οι παλιννοστούντες ομογενείς ανεξάρτητα εάν 
έχουν στερηθεί ή όχι την Ελληνική Ιθαγένεια. 

θ) Οι υπήκοοιτων Κρατών-Μελώντης Ευρωπαϊκής ένω¬ 
σης (Ε.Ε), του Ενιαίου Ευρωπαϊκού Οικονομικού Χώρου 
(Ε.Ε.Ο.Χ.) και των Κρατών που περιλαμβάνονται στην κυ¬ 
ρωμένη με το Ν.Δ. 4017/59 (ΦΕΚ 246, τ.Α', 1959) Ευρω¬ 
παϊκή Σύμβαση, εφόσον κατοικούν μόνιμα και νόμιμα 
στην Ελλάδα. 

ι) Οι κρινόμενοι ως ανίκανοι για επιδότηση των τέκνων 
τους κατά τις διατάξεις του Ν. 4051/61 και του Β.Δ. 
669/61, εφόσον συγκεντρώνουντους όρους και τις προϋ¬ 
ποθέσεις που προβλέπονται στις διατάξεις της αποφάσε- 
ως αυτής. 

ια) Οι αναγνωριζόμενοι ως δικαιούχοι του προβλεπόμε- 
νου επιδόματος από τις διατάξεις του Ν.Δ. 1153/1972 
«Περί προστασίας πολυμελών οικογενειών διά παροχής 
οικογενειακών επιδομάτων» (ΦΕΚ 76, τ.Α', 1972), εφόσον 
συγκεντρώνουν τους όρους και τις προϋποθέσεις της 
αποφάσεως αυτής. 

3. α) Το εξωϊδρυματικό επίδομα τετραπληγίας-παρα- 
πληγίας συνίσταται στη χορήγηση μηνιαίας οικονομικής 
ενίσχυσης για την αντιμετώπιση των δαπανών συντήρη¬ 
σης και περίθαλψης των ανασφάλιστων και ασφαλισμέ¬ 
νων του Δημοσίου. 

β) Το ύψος της οικονομικής ενισχύσεως για τους δικαι¬ 
ούχους της παρούσας κοινή υπουργική απόφαση ορίζε¬ 
ται στο 20πλάσιο ημερομίσθιο του ανειδίκευτου εργάτη, 
όπως αυτό καθορίζεται απ’ την εκάστοτε ισχύουσα Εθνι¬ 
κή Γενική Συλλογική Σύμβαση Εργασίας. 

γ) Οι ενδιαφερόμενοι προς ένταξη στα σχετικά προ¬ 
γράμματα να μην λαμβάνουν λόγω της τετραπληγίας ή 


της παραπληγίας τους άλλου είδους οικονομική ενίσχυση 
απ'το Δημόσιο Ταμείο ή από άλλη οποιαδήποτε πηγή της 
ημεδαπής ή της αλλοδαπής, μεγαλύτερη ή ίση της προ- 
βλεπόμενης με την κοινή υπουργική απόφαση αυτή οικο¬ 
νομικής ενισχύσεως. Σε περίπτωση που συντρέχει υπέρ 
των δικαιούχων οικονομική ενίσχυση μικρότερη της ανω¬ 
τέρω, θα παρέχεται σε αυτόντοήμισυ του επιδόματος (10 
ημερομίσθια ανειδίκευτου εργάτη). 

δ) Οι δικαιούχοι της οικονομικής ενίσχυσης όπως αυτοί 
προβλέπονται απ’ τις διατάξεις της παρούσας κοινής 
υπουργικής απόφασης-καθώς και οι ακρωτηριασμένοι ανα- 
σφάλιστοι-εφόσον περιθάλπονται σε Νοσηλευτικά Ιδρύμα¬ 
τα ή Κλινικές ή Προνοιακές δομές ανοικτής φροντίδας λαμ¬ 
βάνουν ολόκληρο το ποσό του επιδόματος (άρθρο 2, παρ. 
3β της παρούσας κοινής υπουργικής απόφασης). Σε περί¬ 
πτωση που περιθάλπονται σε Προνοιακές δομές κλειστής 
φροντίδας τότε λαμβάνουν το ήμισυ της εν λόγω οικονομι¬ 
κής ενίσχυσης(10 ημερομίσθια του ανειδίκευτου εργάτη). 

ε) Οι ανωτέρω κατηγορίες των τετραπληγικών - παρα¬ 
πληγικών απαραίτητο είναι να εγγράφονται στα Ειδικά 
Μητρώα επιδοτουμένων όπως αυτά περιγράφονται στο 
άρθρο 5 της παρούσας κοινής υπουργικής απόφασης. 

Άρθρο 3 

ΔΙ ΚΑΙ ΟΛΟ ΓΗΤΙΚΑ 

1. Για την αναγνώριση των ατόμων - όπως αυτοί ορίζο¬ 
νται στο άρθρο 2 - ως δικαιούχων οικονομικής ενισχύσε- 
ως απ’ το εν λόγω πρόγραμμα, πρέπει να προσκομίζονται 
στη Δ/νση ή Τμήμα Κοινωνικής Πρόνοιας της οικείας Νο¬ 
μαρχιακής Αυτοδιοίκησης ή Διαμερίσματος, τα ακόλου¬ 
θα δικαιολογητικά: 

Α) Αίτηση του ενδιαφερομένου ή του νόμιμου αντιπρο¬ 
σώπου του. 

Β) Σε περίπτωση όπου αντί του άμεσα ενδιαφερομένου 
ενεργεί νόμιμος αντιπρόσωπος (για κατάθεση δικαιολο- 
γητικών, για είσπραξη επιδόματος, κ.α.) θα κατατίθεται 
πληρεξούσιο θεωρημένο απ’ την οικεία Αστυνομική Αρχή 
ή με συμβολαιογραφική - δικηγορική πράξη. 

Σε περίπτωση που έχει ανατεθεί η επιμέλεια του ενδια¬ 
φερομένου σε άλλο πρόσωπο να κατατίθεται αντίστοιχα 
η σχετική πράξη που εκδίδεται από την αρμόδια Αρχή. 

Γ) Επικυρωμένο φωτοαντίγραφο αστυνομικής ταυτότη¬ 
τας ή διαβατηρίου του προς ενίσχυση ατόμου ή του νόμι¬ 
μου αντιπροσώπου του. Σε περίπτωση ελλείψεως των 
ανωτέρω θα προσκομίζεται οποιοδήποτε πιστοποιητικό - 
έγγραφο που δηλώνει την ταυτότητα του προς ενίσχυση 
ατόμου. (Κατατίθεται κάθε 1 (ένα) έτος, ανεξαρτήτως της 
διαδικασίας αναθεώρησης). 

Δ) Πιστοποιητικό οικογενειακής καταστάσεως (προκει- 
μένου να πιστοποιείται η σύνθεση της οικογένειας και η 
συγγενική σχέση των μελών). Ο τόπος μόνιμης κατοικίας 
του προς ενίσχυση ατόμου δηλώνεται απ'τα στοιχεία της 
Υπεύθυνης Δήλωσης που κατατίθεται σύμφωνα με την 
παρ. 5 του άρθρου 3 του Ν. 2690/1999 (ΦΕΚ 45, τ.Α', 
1999). (Κατατίθεται κάθε 1 έτος, ανεξαρτήτως της διαδι¬ 
κασίας αναθεώρησης). 

Ε) Γνωμάτευση - πιστοποιητικό της αρμόδιας Υγειονο¬ 
μικής Επιτροπής όπως ορίζεται στο άρθρο 4 της παρού¬ 
σας Απόφασης. 

ΣΤ) Υπεύθυνη Δήλωση στην οποία θα δηλώνονται τα 
ακόλουθα: 

1. Ότι θα χρησιμοποιηθεί η παρεχόμενη οικονομική ενί¬ 
σχυση για τις ανάγκες του δικαιούχου 

2. α) Ότι δεν είναι ασφαλισμένος στο Δημόσιο ή σε οποι- 
οδήποτε άλλο ασφαλιστικό φορέα της ημεδαπής ή της 
αλλοδαπής (για ανασφαλίστους). 

β) Ότι δεν λαμβάνει για την ίδια αιτία οικονομική ενίσχυ¬ 
ση από οποιαδήποτε άλλη πηγή της ημεδαπής ή αλλοδα¬ 
πής (για ασφαλισμένους Δημοσίου). 

Σε περίπτωση που ο ενδιαφερόμενος ασφαλισμένος 
του δημοσίου λαμβάνει οποιαδήποτε μορφή οικονομικής 
ενίσχυσης (όχι σύνταξη) μικρότερη του ποσού της οικο¬ 
νομικής ενίσχυσης και για τις ανάλογες παθήσεις, όπως 
αυτά ορίζονται στο Άρθρο 2 της παρούσης Απόφασης, 
στο εδάφιο 2 της Υπεύθυνης Δήλωσης θα πρέπει να ανα¬ 
γράφεται ότι λαμβάνει για την ίδια αιτία οικονομική ενί¬ 
σχυση, τον φορέα απ'τον οποίο προκύπτει αυτή η παρο¬ 
χή, καθώς και το ύψος αυτής. 

3. Ότι δεν περιθάλπεται σε κλειστό ίδρυμα Προνοιακού 
χαρακτήρα. 

4. Ότι αναλαμβάνει την υποχρέωση να ενημερώσει αμέ¬ 
σως την αρμόδια υπηρεσία για την κατάσταση υγείας του 
δικαιούχου (επιδείνωση-βελτίωση),την οικογενειακή κα¬ 
τάσταση, την ασφαλιστική κατάσταση (ασφαλιστικό κα¬ 
θεστώς και μορφολογία αποδοχών όταν συνδέονται με 
την αναπηρία του κ.α.), την μεταβολή του τόπου κατοι¬ 
κίας, του πληρεξούσιου ατόμου (εάν υπάρχει), την εισα¬ 
γωγή σε κλειστό ίδρυμα Προνοιακού χαρακτήρα κ.λ.π. 

Σε περίπτωση όπου έχει ορισθεί νόμιμος αντιπρόσωπος 
του δικαιούχου, υποχρεούται να ενημερώνει για τα ανω¬ 
τέρω καθώς και για την περίπτωση θανάτου του. 

Ζ) Σε περίπτωση που ο ενδιαφερόμενος λαμβάνει οποι¬ 
οσδήποτε μορφής οικονομική ενίσχυση για την ίδια αιτία, 
τότε προσκομίζει απόκομμα απόδειξης πληρωμής ή βε¬ 
βαίωση από τον ασφαλιστικό του φορέα. 

Η) Σε περίπτωση που ο ενδιαφερόμενος περιθάλπεται 
σε κλειστό ίδρυμα Προνοιακού χαρακτήρα τότε προσκο¬ 
μίζει σχετική βεβαίωση. 

Άρθρο 4 

ΓΝΩΜΑΤΕΥΣΕΙΣ - ΠΙΣΤΟΠΟΙΗΤΙΚΑ. ΕΚΔΟΣΗ 
ΑΠΟΦΑΣΕΩΝ ΥΓΕΙΟΝΟΜΙΚΩΝ ΕΠΙΤΡΟΠΩΝ 

Για την έκδοση της γνωμάτευσης - πιστοποιητικού που 
έχει χαρακτήρα Απόφασης της κατά περίπτωση αρμό¬ 
διας Υγειονομικής Επιτροπής, προκειμένου να πιστοποι¬ 
ηθεί το είδος και ο βαθμός της Αναπηρίας των ενδιαφε¬ 
ρομένων όπως αυτοί περιγράφονται στην παρ. 1 του άρ¬ 
θρου 2 της παρούσας κοινής υπουργικής απόφασης, 
ακολουθείται η παρακάτω διαδικασία: 

1. Αίτηση, Ιατρική βεβαίωση - γνωμάτευση: 

Α) Κατάθεση αίτησης του ενδιαφερομένου ή του νομί¬ 
μου αντιπροσώπου αυτού στην Γραμματεία της κατά πε¬ 
ρίπτωση αρμόδιας Υγειονομικής Επιτροπής. 

Β) Ιατρική βεβαίωση - γνωμάτευση που χορηγείται από 
ιατρούς που υπηρετούν σε Νοσηλευτικά Ιδρύματα του 
Εθνικού Συστήματος Υγείας (Ε.Σ.Υ) που έχουν υπαχθεί 
στις διατάξεις του Ν.Δ. 2592/1953, η οποία φέρει υπο¬ 
γραφή Δ/ντή ή Επιμελητή Α' Κλινικών ή Μονάδων, με ειδι¬ 
κότητα Νευρολόγου ή Νευροχειρουργού ή ορθοπεδικού 
(σε περιπτώσεις μετατραυματικής τετραπληγίας- παρα¬ 
πληγίας), θεωρημένη για το γνήσιο της υπογραφής απ'τη 
Διοίκηση του Νοσοκομείου). 

Η ανωτέρω Ιατρική βεβαίωση - γνωμάτευση εκδίδεται 
από Νοσηλευτικά Ιδρύματα του Νομού που κατοικεί μόνι¬ 
μα ο ενδιαφερόμενος. Σε περίπτωση όπου δεν υπάρχουν 
οι σχετικές ιατρικές ειδικότητες, τότε οι ενδιαφερόμενοι 


είναι δυνατόν να προσκομίζουν στις Γραμματείες των 
Υγειονομικών Επιτροπών ιατρικές βεβαιώσεις - γνωμα¬ 
τεύσεις από Νοσηλευτικά Ιδρύματα όμορων Νομών ή από 
Νοσηλευτικά Ιδρύματα της Περιφέρειας που ανήκειο Νο¬ 
μός στον οποίο κατοικούν μόνιμα. 

Σε περιπτώσεις που η πάθηση ή η βλάβη του ενδιαφε¬ 
ρομένου ατόμου χρήζει διάγνωσης και κλινικής εκτίμη¬ 
σης από Ειδικά Διαγνωστικά Κέντρα Δημοσίων Νοσηλευ¬ 
τικών Ιδρυμάτων ή από κλινικές Θεραπευτηρίων Χρονιών 
Παθήσεων του Δημοσίου κ.α., τότε είναι δυνατή η προ¬ 
σκόμιση βεβαιώσεων από αυτά ακόμη και αν είναι σε πε¬ 
ριοχές εκτός του νομού στον οποίο κατοικεί. 

Γιατην διευκόλυνση του έργου των κατά περίπτωση αρ¬ 
μόδιων Υγειονομικών Επιτροπών είναι δυνατόν να κατατί¬ 
θεται κάθε άλλο στοιχείο (κλινικές, εργαστηριακές εξετά¬ 
σεις κ.α.) όταν αυτό ζητηθεί απ'τις επιτροπές ή ο ενδια¬ 
φερόμενος κρίνει απαραίτητο. Η ιατρική βεβαίωση - 
γνωμάτευση που εκδίδεται από τα Νοσηλευτικά Ιδρύμα¬ 
τα του Ε.Σ.Υ ή άλλες αρμόδιες μονάδες και ιδρύματα 
ισχύει για 1 (ένα) έτος απ'την ημερομηνία έκδοσής της. 

2. Έκδοση γνωμάτευσης-πιστοποιητικού απ’ τις Υγειο¬ 
νομικές Επιτροπές: 

Α) Οι Υγειονομικές Επιτροπές που είναι αρμόδιες για 
την έκδοση των γνωματεύσεων - πιστοποιητικών (αποφά¬ 
σεων) για τους ενδιαφερομένους που υπάγονται στην 
παρ. 1 του άρθρου 2 της παρούσας κοινής υπουργικής 
απόφασης συγκροτούνται σύμφωνα με τα όσα ορίζονται 
από τον Ν. 2683/99/ΦΕΚ 19, τ.Α' (Κύρωση Κώδικα Δημο¬ 
σίων Υπαλλήλων κ.α.), άρθρα 166-167 και απ’ τις 
61384/1638/1983/ΦΕΚ 324/τ.Β'/παρ. 6, Δία/οικ. 16585/ 
1999/ΦΕΚ 1594, τ.Β' (τρόπος λειτουργίας των Πρωτο¬ 
βάθμιων και Δευτεροβάθμιων Υγειονομικών Επιτροπών) 
κοινή υπουργική απόφαση. 

Στις εν λόγω επιτροπές παραπέμπονται οι ενδιαφερό¬ 
μενοι που είναι ανασφάλιστοι ή ασφαλισμένοι Δημοσίου 
(εν ενεργεία, συνταξιούχοι καθώς και τα μέλη της οικογέ- 
νειάς τους). 

Το στρατιωτικό προσωπικό των Ενόπλων Δυνάμεων κα¬ 
θώς και οι υπηρετούντες στα Σώματα Ασφαλείας παρα- 
πέμπονται στις αρμόδιες για την περίπτωσή τους Υγειο¬ 
νομικές Επιτροπές. 

Β) Στη Νομαρχιακή Αυτοδιοίκηση Λαρίσης όπου προ¬ 
καταρκτικά εφαρμόζεται ο θεσμός της Κάρτας Αναπη¬ 
ρίας (Κ.Α) σύμφωνα με την Π3α/Φ80/οικ.907/ΦΕΚ 284, 
τ.Β', 2001 κοινή υπουργική απόφαση, αρμόδιες, για την 
πιστοποίηση της Αναπηρίας των ενδιαφερομένων όπως 
ορίζονται στην παρ. 1 του άρθρου 2 της παρούσας κοινής 
υπουργικής απόφασης, είναι οι Πρωτοβάθμιες και Δευτε¬ 
ροβάθμιες Επιτροπές Πιστοποίησης Αναπηρίας (Π.Ε.Π.Α 
- Δ.Ε.Π.Α) όπως αυτές προβλέπονται από το Π.Δ 
210/1998/ΦΕΚ 169, τ.Α'. Με την καθολική εφαρμογή του 
θεσμού της Κάρτας Αναπηρίας την αρμοδιότητα των 
Υγειονομικών Επιτροπών της προηγούμενης παραγρά¬ 
φου (2α) θα έχουνοιΠ.Ε.Π.Ακαι Δ.Ε.Π.Α όπως θαισχύουν 
και θα λειτουργούν σε εθνικό επίπεδο. 

3. Οι γνωματεύσεις-πιστοποιητικά που έχουν χαρακτή¬ 
ρα απόφασης και εκδίδονται από τις αρμόδιες κατά περί¬ 
πτωση Υγειονομικές Επιτροπές πρέπει να αναγράφουντα 
ακόλουθα: 

Α) Τα πλήρη στοιχεία του ενδιαφερομένου. 

Β) Να αναφέρουν τα στοιχεία των ιατρικών Βεβαιώσε- 
ων-Γνωματεύσεων βάσει των οποίων εκδίδονται (Ημερο¬ 
μηνία, Νοσοκομείο, κ.α.) 

Γ) Το είδος και τον βαθμό (ποσοστό) αναπηρίας του εν¬ 
διαφερομένου με σαφή καθορισμό της παθήσεως και της 
κατηγορίας που αυτή υπάγεται με την ακόλουθη μορφή: 

I. «Ο ενδιαφερόμενος έχει παράλυση των άνω και κάτω 
άκρων (τετραπληγία-τετραπάρεση) με ποσοστό αναπη¬ 
ρίας (αναγράφεται το ποσοστό) ή έχει παράλυση των κά¬ 
τω άκρων (παραπληγία-παραπάρεση) με ποσοστό ανα- 
πηρίας(αναγράφεταιτο ποσοστό), λόγω Νόσου ή Πάθη¬ 
σης ή Βλάβης (προσδιορισμός αυτής)». 

II. «Ο ενδιαφερόμενος πάσχει από Νόσο ή Πάθηση ή 
Βλάβη (προσδιορισμός αυτής) που έχει επιφέρει αναπη¬ 
ρία με ποσοστό (αναγράφεται το ποσοστό), αντίστοιχης 
μορφής με την παράλυση των άνω και κάτω άκρων (τε¬ 
τραπληγία-τετραπάρεση) ή παράλυση των κάτω άκρων 
(παραπληγία - παραπάρεση), λόγω μη αναστρέψιμης 
βλάβης του νωτιαίου μυελού ή των ριζών ή των νεύρων ή 
των μυών (ρητή αναφορά στην ανάλογη κατηγορία)». 

Σε περιπτώσεις όπου η κατάσταση (βαθμός αναπηρίας) 
του ενδιαφερομένου είναι μη αναστρέψιμη, τότε η διάρ¬ 
κεια ισχύος των αποφάσεων των Υγειονομικών Επιτρο¬ 
πών είναι ισόβια ή εφόρου ζωής. 

Σε κάθε άλλη περίπτωση η διάρκεια ισχύος ακολουθεί 
τα όσα ορίζουν οι ισχύοντες κατά περίπτωση Κανονισμοί- 
Κώδικες Εκτίμησης Βαθμού Αναπηρίας, όταν όμως δεν 
προσδιορίζεται σαφώς η χρονική διάρκεια, τότε ως ελά¬ 
χιστο όριο λογίζεται η τριετία. 

4. Δικαίωμα ένστασης κατά των γνωματεύσεων - πιστο¬ 
ποιητικών (αποφάσεων) των αρμόδιων κατά περίπτωση 
Πρωτοβάθμιων Υγειονομικών Επιτροπών (ΠΥΕ),και προ¬ 
σφυγής στις αρμόδιες κατά περίπτωση Δευτεροβάθμιες 
Υγειονομικές Επιτροπές(ΔΥΕ) έχουν: α)Οι ενδιαφερόμε¬ 
νοι εντός 20 ημερών από της ανακοινώσεως σ’ αυτούς 
των σχετικών αποφάσεων και β) οι αρμόδιες υπηρεσίες 
χορήγησης του επιδόματος εφόσον κρίνουν την σχετική 
Απόφαση ως αδικαιολόγητη ή μη επαρκώς αιτιολογημένη 
εντός 20 ημερών απ’ της ανακοινώσεως σ’ αυτές των σχε¬ 
τικών αποφάσεων. 

Οι κατά περίπτωση αρμόδιες ΔΥΕ αποφαίνονται οριστι¬ 
κά και η απόφαση που εκδίδουν είναι υποχρεωτική για τον 
ενδιαφερόμενο και για την αρμόδια υπηρεσία που χορη¬ 
γεί την οικονομική ενίσχυση. 

5. Σε περίπτωση που η απόφαση της αρμόδιας κατά πε¬ 
ρίπτωση ΔΥΕ είναι απορριπτική τότε ο ενδιαφερόμενος 
μπορεί να επανέλθει με σχετικό αίτημα στην ΠΥΕ εκ νέου, 
ένα(1) έτος απ’την ημερομηνία εκδόσεως της αποφάσε- 
ως της ΔΥΕ εφόσον έχουν προκύψει νέα δεδομένα για την 
κατάσταση υγείας τους. 

Άρθρο 5 

ΔΙΑΔΙΚΑΣΙΑ ΕΓΚΡΙΣΗΣ ΚΑΙ ΚΑΤΑΒΟΛΗΣ 

1. Η οικονομική ενίσχυση των δικαιούχων που θα ανα¬ 
γνωρίζονται σύμφωνα με τις διατάξεις της παρούσας 
απόφασης θα εισπράττεται: 

Α) από το ίδιο τον δικαιούχο, τετραπληγικό - παραπλη¬ 
γικό όταν έχει την δυνατότητα να υπογράφει τον τίτλο 
εξοφλήσεως και 

Β) από πληρεξούσιο άτομο το οποίο εξουσιοδοτείται 
από τον δικαιούχο για τον σκοπό αυτό. 

2. Η ημερομηνία έναρξης για την χορήγηση της εν λόγω 
οικονομικής ενισχύσεως στους αναγνωριζόμενους ως δι¬ 
καιούχους ορίζεται η ημερομηνία κατάθεσης της αιτήσε- 
ως αυτών στην αρμόδια Δ/νση - Τμήμα Κοινωνικής Πρό¬ 
νοιας των οικείων Νομαρχιακών Αυτοδιοικήσεων (Ν.Α). 


3. Η αρμόδια Διεύθυνση-Τμήμα Κοινωνικής Πρόνοιας 
της οικείας Νομαρχιακής Αυτοδιοίκησης ύστερα απ’ την 
κατάθεση της αιτήσεως του ενδιαφερομένου προς ενί¬ 
σχυση ατόμου και των απαραίτητων δικαιολογητικών 
όπως αυτά αναφέρονται στο άρθρο 3 της παρούσας κοι¬ 
νή υπουργική απόφαση και αφού ελέγξει την ορθότητα 
αυτών προωθεί την έκδοση απόφασης απ’ τον οικείο Νο¬ 
μάρχη εγκρίσεως ή απορρίψεως του δικαιώματος κατα¬ 
βολής οικονομικής ενίσχυσης η οποία θα αναφέρεται σε 
ένα ή σε περισσότερους δικαιούχους. 

Στην Απόφαση αυτή θα αναγράφονται το ονοματεπώ¬ 
νυμο των δικαιούχων, το πατρώνυμο, το έτος γέννησης, ο 
τόπος κατοικίας και η διεύθυνση, ο αριθμός ταυτότητας ή 
διαβατηρίου, καθώς και το ονοματεπώνυμο, πατρώνυμο 
και αριθμός ταυτότητας ή διαβατηρίου του νόμιμου αντι¬ 
προσώπου του(πληρεξούσιου προς είσπραξη), όπως αυ¬ 
τός ορίζεται απ’το σχετικό δικαιολογητικό. 

Η ανωτέρω απόφαση θα πρέπει επίσης ρητώς να ανα¬ 
φέρει, σύμφωνα με τα στοιχεία της γνωμάτευσης-πιστο- 
ποιητικού της αρμόδιας κατά περίπτωση Υγειονομικής 
Επιτροπής, την διάρκεια ισχύος αυτής, την κατηγορία και 
τον βαθμό (ποσοστό) της αναπηρίας και το ασφαλιστικό 
καθεστώς του ενδιαφερομένου (είτε κρίνεται δικαιούχος 
οικονομικής ενίσχυσης, είτε όχι) δηλαδή: α) είναι τετρα- 
πληγικός ή παραπληγικός/ανασφάλιστος ή ασφαλισμέ¬ 
νος Δημοσίου με (αναγράφεται το ποσοστό αναπηρίας) ή 
β) πάσχει από ασθένεια που έχει επιφέρει αναπηρία ανά¬ 
λογη με την τετραπληγία ή παραπληγία, λόγω μη ανα¬ 
στρέψιμων βλαβών του νωτιαίου μυελού ή των ριζών ή 
των νεύρων ή των μυών/ανασφάλιστος ή ασφαλισμένος 
Δημοσίου με (αναγράφεταιτο ποσοστό αναπηρίας). 

Όταν στον δικαιούχο λόγω ειδικών περιπτώσεων (όπως 
λήψη ανάλογου επιδόματος από άλλο φορέα, περίθαλψη 
σε κλειστό ίδρυμα κ.α.) προκύπτει η καταβολή διαφορετι¬ 
κού ύψους οικονομικής ενίσχυσης (των 20 ημερομισθίων 
του ανειδίκευτου εργάτη), τότε στην Απόφαση θα ανα¬ 
γράφεται επιπλέον ο λόγος για τον οποίο συμβαίνει αυτό, 
καθώς και ρητή αναφορά στον αριθμό των ημερομισθίων 
που αντιστοιχεί η οικονομική ενίσχυση. 

Τα ανάλογα στοιχεία καταγράφονται και σε περίπτωση 
απόρριψης του ενδιαφερομένου. 

4.1) Οι Διευθύνσεις-Τμήματα Κοινωνικής Πρόνοιας των 
Νομαρχιακών Αυτοδιοικήσεων και των Διαμερισμάτων 
της χώρας τηρούν Μητρώα δικαιούχων οικονομικής ενί¬ 
σχυσης: 

Α) των τετραπληγικών - παραπληγικών και όσων εμπί¬ 
πτουν στις διατάξεις της παρ. 5 του άρθρου 22 του Ν. 
2646/1998 ανασφαλίστους και 

Β) των τετραπληγικών - παραπληγικών και όσων εμπί¬ 
πτουν στις διατάξεις της παρ. 5 του άρθρου 22 του Ν. 
2646/1998 ασφαλισμένους Δημοσίου. 

II) ΜΗΤΡΩΟ: Στα εν λόγω μητρώα θα περιλαμβάνονται 
με λεπτομέρεια όλα τα υπηρεσιακά, οικογενειακά και οι¬ 
κονομικά στοιχεία που αφορούν τον δικαιούχο, με τέτοιο 
τρόπο ώστε να εξασφαλίζεται απόλυτα η ενημέρωση των 
υπηρεσιών για την εφαρμογή του προγράμματος. 

Τα στοιχεία αυτά που θα καταγράφονται στις ανάλογες 
στήλες είναι: 

α) Αύξοντας αριθμός περιπτώσεως όπου θα είναι και ο 
αριθμός μητρώου για το πρόγραμμα του δικαιούχου. 

β) Ονοματεπώνυμο δικαιούχου. 

γ) Όνομα πατέρα ή συζύγου. 

δ) Έτος γέννησης του δικαιούχου. 

ε) Διεύθυνση κατοικίας δικαιούχου, 
στ) Υπεύθυνος είσπραξης (εάν είναι ο ίδιος ή νόμιμος 
αντιπρόσωπός του-πληρεξούσιος). 

ζ) Σε περίπτωση που υπεύθυνος είσπραξης ορίζεται άλ¬ 
λο άτομο θα αναγράφεται σε στήλη «στοιχεία νόμιμου 
αντιπροσώπου», το ονοματεπώνυμο αυτού, το πατρώνυ¬ 
μο, η σχέση συγγένειας ή άλλη, καθώς και η διεύθυνση 
κατοικίας του. 

η) Οικογενειακή κατάσταση και όποιες μεταβολές της. 
θ) Παρεχόμενες μορφές ενίσχυσης από άλλα προ¬ 
γράμματα. 

ι) Εγκριτική απόφαση οικονομικής ενίσχυσης (Αριθμός 
Πρωτοκόλλου και ημερομηνία), 
ια) Ασφαλιστική κατάσταση (με όποιες μεταβολές). 
ιβ) Είδος Αναπηρίας: 1. Τετραπληγικός με (αναγράφε¬ 
ται το ποσοστό) ή 2. Παραπληγικός με (αναγράφεται το 
ποσοστό) ή 3. Περιπτώσεις υπαγόμενες στην παρ. 1 β του 
άρθρου 2 της παρούσας κοινής υπουργικής απόφασης, 
ιγ) Παρατηρήσεις. 

5. Όλα τα δικαιολογητικά, οι εγκριτικές ή οι απορριπτι¬ 
κές αποφάσεις καθώς και κάθε άλλο έγγραφο που αφορά 
τον κάθε δικαιούχο ξεχωριστά φυλάσσονται απ’ την οι¬ 
κεία Διεύθυνση-Τμήμα Κοινωνικής Πρόνοιας της Νομαρ¬ 
χιακής Αυτοδιοίκησης σε ατομικούς φακέλλους οι οποίοι 
αναγράφουν τα προσωπικά στοιχεία αυτού, τον αριθμό 
πρωτοκόλλου της εκδιδομένης απόφασης και τον αριθμό 
μητρώου που του χορηγείται. 

6. Σε περιπτώσεις όπου προκύψουν νέα δεδομένα ή 
στοιχεία ως προς την αναπηρία για τον δικαιούχο οικονο¬ 
μικής ενισχύσεως του εν λόγω προγράμματος που θέ¬ 
τουν σε αμφισβήτηση τις προϋποθέσεις σύμφωνα με τις 
οποίες έχει εκδοθεί η σχετική απόφαση χορήγησης αυτής 
τότε οι αρμόδιες υπηρεσίες ακολουθούν την διαδικασία 
παραπομπής στην αρμόδια κατά περίπτωση ΠΥΕ και θέ¬ 
τουν σε αναστολή την απόφαση για την καταβολή του επι¬ 
δόματος έως ότου εκδοθεί η σχετική Απόφαση της ΠΥΕ. 


Άρθρο 6 

Διαδικασία Πληρωμής 

1. Η διαδικασία πληρωμής των οικονομικών ενισχύσεων 
που προβλέπονται στην παρούσα κοινή υπουργική από¬ 
φαση ρυθμίζεται σύμφωνα με το άρθρο 7 της 115750/ 
3006/1981/ΦΕΚ 572/Β' κοινή υπουργική απόφαση, και 
αφορά όλες τις κατηγορίες δικαιούχων. 

Το εδάφιο γ. της παραγράφου 11 του άρθρου 7 και το 
άρθρο 8 της ανωτέρω απόφασης καταργούνται. 

2. Κάθε άλλη λεπτομέρεια σχετική με τις ημερομηνίες ή 
τα χρονικά διαστήματα που αναφέρονται στην διεξαγωγή 
της διαδικασίας του τρόπου πληρωμής και καταβολής 
στους δικαιούχους των οικονομικών ενισχύσεων θα ρυθ¬ 
μιστεί με την έκδοση σχετικής κοινής υπουργικής απόφα¬ 
σης όπως αυτή προβλέπεται από την παρ. 2 του άρθρου 
22του Ν. 2646/1998 (ΦΕΚ236/Ά). 

3. Η δαπάνη που θα προκύψει από την εφαρμογή της 
παρούσας κοινής υπουργικής απόφασης για τους εν 
ενεργεία Δημοσίους Υπαλλήλους και τα μέλη των οικογε¬ 
νειών τους θα καλύπτεται από τον φορέα που υπηρετούν. 

4. Κάθε άλλη σχετική διάταξη αντίθετη με τα όσα προ- 
βλέπονται στην παρούσα κοινή υπουργική απόφαση κα- 
ταργείται. 

Κατά τα λοιπά ισχύουν οι διατάξεις των σχετικών κοινών 
υπουργικών αποφάσεων (που αναφέρονται στο προοί¬ 
μιο) και ρυθμίζουν άλλες λεπτομέρειες που δεν τροπο¬ 
ποιήθηκαν με το παρόν. 

Η απόφαση αυτή να δημοσιευθεί στην Εφημερίδα της 
Κυβερνήσεως καιθαισχύσειαπότην 1η Ιανουάριου 2003. 

Αθήνα 17 Δεκεμβρίου 2002 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΥΓΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΠΡΟΝΟΙΑΣ 

Γ. ΦΛΩΡΙΔΗΣ Δ. ΘΑΝΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ 6Β * ΡΑΧ 010 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΐρ: νννννν.βΙ.ςΓ 
θ-ΙΤΙ3ίΙ: ννθ0ΙΊΊ35ΪΘΓ @ Θ1.0Γ 


ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 

Πληροφορίες Α.Ε. - Ε.Π.Ε. και λοιπών Φ.Ε.Κ.: 010 527 9000 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310)423 956 

010 4135 228 
(0610) 638 109 -110 
(06510) 87215 
(05310) 22 858 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410)597449 
(06610) 89 127/89 120 
(0810) 396 223 

(02510) 46 888/47 533 


_ ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή: 

• Για τα ΦΕΚ από 1 μέχρι 40 σελίδες 1 βυΐΌ. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θιιιό για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



Ευπο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - ιόπι για δημοσιεύματα μετά το 1994 καθορίζεται σε 30 βυΐΌ ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το Ιηίβιτιβί 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


θϋΓΟ 

ΘϋΓΟ 

ΘϋΓΟ 

ΘϋΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 θυΓΟ ανα έτος παλαιοτητας και κατα τεύχος 





* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐβΓηβΙ, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 




Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































